Eesti perearstide seltsi juhatuse liige Anneli Talvik sõnas, et hetkel veel ei ole tal teatada, kas selts ühineb või mitte arstide liidu ja tervishoiutöötajate kutseliidu streigiplaaniga, kuid lähiajal see otsus tehakse.
"Ma ei vasta veel, sest me pole veel otsustanud. On plaanis otsus vormida, kuid me pole veel lihtsalt kokku tulnud," selgitas Talvik. Ta lisas, et nagu ka 2006. aasta lõpus, antakse perearstidele loomulikult vabad käed ise otsustada, kas ühineda streigiga või mitte. "Hulk perearste on arstide liidu liikmed ja nad on targad inimesed, ise otsustavad," sõnas ta.